Mr. Cinderella

Filem Mr. Cinderella adalah sebuah filem drama romantik Malaysia 2002 arahan Ahmad Idham. Filem ini dibintangi oleh Erra Fazira dan Yusry KRU sebagai watak utama.

Sinopsis
Kisah bermula dengan watak Hakimi, seorang penulis skrip bebas sedang meredah hujan ribut di waktu malam untuk menghantar pulang anaknya, Imelda (7-8 tahun) ke rumah bekas isterinya yang dicerai-rujuk sebanyak 3 kali. Semasa dalam perjalanan, Hakimi ternampak sebuah kereta 'sports' mewah yang baru ditimpa kemalangan, terbabas sendirian dan terbakar akibat berlanggar dengan pokok. Hakimi yang memberhentikan kereta di sudut berhampiran, teragak-agak untuk membantu seorang gadis yang terperangkap di dalam kereta tersebut kerana tidak mahu kasut Kumin yang dipinjamnya dikotorkan oleh lumpur di luar. Tetapi akhirnya dia berubah hati dan terus merawat gadis tersebut yang cedera parah. Hakimi kemudian meninggalkannya di tempat kemalangan setelah menghubungi ambulans tanpa mengetahui bahawa gadis tersebut adalah Puteri Megawati, puteri mahkota negara Indrapuri Darul Kasih. Secara tidak sengaja, Hakimi tercicir sebelah kasut Kumin di tempat kemalangan semasa menyelamatkan Tuan Puteri. 

Sementara itu, Puteri Megawati yang cukup terhutang budi dan nyawa, diketemukan dengan Siti Shahirah, wartawan "paparazzi" yang sentiasa mencari berita-berita sensasi. Puteri meminta pertolongan Siti supaya mencari "Mr Cinderella" yang telah menyelamatkannya dengan menawarkan RM 500,000. Siti menerima cabaran tersebut kerana ia sudah tentu dapat mensensasikan dan meninggikan "rating" program "Cable News International" yang dikendalikannya. 

Semasa mengendalikan rancangan "Siapa Mr Cinderella", muncullah Kumin antara ratusan "Mr Cinderella" palsu untuk menuntut hadiah yang ditawarkan. Memandangkan kasut yang tercicir itu adalah kepunyaannya, maka Kumin telah diisytiharkan sebagai "Mr Cinderella" yang dicari-cari selama ini. 

Siapakah "Mr Cinderella" tulen? Jawapannya di dalam "Mr Cinderella".

Pelakon
 Erra Fazira sebagai Puteri Megawati
 Yusry KRU sebagai Hakimi
 Serina Redzuawan sebagai Siti Sahirah
 Opie Zami sebagai Kumin
 Helmi Gimmick sebagai Hassan
 M. Rajoli sebagai Sultan 
 Khatijah Ibrahim sebagai Permaisuri
 Aziz M. Osman sebagai Bob
 Umie Aida sebagai Melur
 A. R. Badul sebagai Perdana Menteri
 Kudsia Kahar sebagai Mumtaz
 Adik Tuty sebagai Imelda
 Yunni Nor Leitey sebagai Siti Nurhalija
 Osman Kering sebagai Pemuda I
 Ropie Cecupak sebagai Pemuda II
 Ahmad Idham sebagai Doktor

Runut bunyi
 "Ucapkanlah" - (Erra Fazira & Yusry KRU)
 "Berteman Sepi" - (Erra Fazira)

Anugerah dan pencalonan

Rujukan

Pautan luar
 

Mr. Cinderella
Filem terbitan Skop Productions
Filem bahasa Melayu
Filem arahan Ahmad Idham